Άκυρη καθίσταται η απόφαση του υπουργού Ενέργειας και Περιβάλλοντος Πάνου Σκουρλέτη, του περασμένου Αυγούστου, βάσει της οποίας ανακλήθηκαν οι τεχνικές μελέτες του έργου στις Σκουριές Χαλκιδικής, σύμφωνα με την απόφαση 217/2016 που εξέδωσε το Συμβούλιο της Επικρατείας σήμερα 20/1/2016.

Το Συμβούλιο της Επικρατείας αποφάσισε υπέρ της εταιρείας Ελληνικός Χρυσός αφού κρίθηκε οριστικά άκυρη η απόφαση του υπουργού Ενέργειας Πάνου Σκουρλέτη, που τον περασμένο Αύγουστο είχε ανακαλέσει τις άδειες για τις εργασίες της εταιρείας σε Σκουριές και Ολυμπιάδα.

Μέχρι τώρα δεν έχει υπάρξει επίσημη τοποθέτηση από την πλευρά της εταιρείας, καθώς τονίζουν ότι «δεν έχουμε δει τις επίσημες αποφάσεις».

Κατά της απόφασης Σκουρλέτης είχαν προσφύγει στο ΣτΕ τέσσερα σωματεία εργαζομένων της Ελληνικός Χρυσός, ζητώντας την έκδοση προσωρινής διαταγής για την αναστολή της υπουργικής απόφασης της 19ης Αυγούστου με την οποία διακόπηκαν αιφνίδια οι μεταλλευτικές δραστηριότητες της εταιρείας.